open-index/open-wikipedia-markdown huggingface dataset:
Peter Žňava

**Peter Žňava** (* 6. október 1982, Nitra) je bývalý slovenský atlét a atletický tréner, ktorý sa venoval behu na 400 metrov.

## Životopis
Na základnej škole navštevoval atletickú triedu. Následne sa venoval futbalu, od ktorého sa opäť vrátil k atletike. Vyštudoval učiteľstvo telesnej výchovy a informatiky na Univerzite Konštantína Filozofa v Nitre. Popri štúdiu a následne čiastočnom úväzku na športovom gymnáziu reprezentoval Slovensko na vrcholných podujatiach v behu na 400 metrov. Zúčastnil sa na halových majstrovstvách Európy 2009 v Turíne, kde skončil na v rozbehu časom 47,85 s na 5. mieste a celkovo na 20. Jeho trénerom bol Martin Illéš a bol členom klubu AK Spartak Dubnica nad Váhom.

Po ukončení kariéry najskôr kombinoval trénerstvo a učiteľstvo informatiky. Momentálne je tréner na plný úväzok na strednej športovej škole v Nitre. V minulosti pripravoval osemstovkára Jozefa Repčíka, s ktorým sa predstavil na OH v Riu de Janeiro 2016. V súčasnosti je trénerom atlétky Emmy Zapletalovej.

## Referencie

## Externé odkazy
* Peter Žňava na stránke atletikasvk.sk

Kategória:Slovenskí bežci na 400 m
Kategória:Pretekári AK Spartak Dubnica nad Váhom
Kategória:Osobnosti z Nitry
Kategória:Slovenskí atletickí tréneri
Kategória:Absolventi Univerzity Konštantína Filozofa v Nitre
Cornelius Horan

**Cornelius Horan** známy aj pod menom **Neil Horan** (* 22. apríl 1947, Scartaglen, Írsko) je bývalý írsky katolícky kňaz, ktorý sa dvakrát dostal do centra pozornosti svetových médii, keď narušil významné športové podujatie.

Dňa 20. júla 2003 vbehol na trať počas pretekov Formuly 1, čím narušil Veľkú cenu Veľkej Británie, súčasť majstrovstiev sveta Formule 1. Ďalej vbehol 29. augusta 2004 na trasu maratónskeho behu počas pretekov na olympijských hrách 2004 v Aténach. Na 39 km zdržal vedúceho bežca Vanderleia de Limu z Brazílie, ktorému sa potom nepodarilo udržať prvé miesto a napokon skončil tretí.

Neil Horan bol vysvätený v roku 1973, ale už v roku 1974 sa pridal k sekte "The Apostolic Fellowship of Christ". V roku 1980 sa vrátil ku katolíckej cirkvi a opäť sa stal kňazom.

Začal publikovať knihy, v ktorých predpovedal blízky koniec sveta. Jeho nadriadení mu odporučili psychiatrické vyšetrenie. Po sérii kázní, v ktorých sa tiež zmieňoval (okrem iného) o očakávanom konci sveta, ho odvolali z jeho funkcie farára.

Rozhodol sa teda na túto udalosť upozorniť pri športových podujatiach.

Katolícka cirkev ho definitívne zbavila jeho postavenia kňaza 20. januára 2005. Vyhlásil, že s týmto rozhodnutím absolútne nesúhlasí a že sa odvolá k oveľa vyššiemu súdu na nebesiach, teda k súdu Ježiša Krista.

## Externé odkazy
* Incident počas olympijského finále v maratóne *youtube.com*

## Zdroj

Kategória:Írski rímskokatolícki kňazi
Joachim Olsen

**Joachim Olsen** celým menom **Joachim Brøchner Olsen** (* 31. máj 1977, Aalborg) je dánsky atlét, ktorý sa venuje vrhu guľou. Z olympijských hier má jednu bronzovú medailu.

## Vrcholové podujatia
### Atény 2004
Na Letných olympijských hrách 2004 v Aténach získal bronzovú medailu výkonom 21,07 metra. Za prvým Jurij Bilonochom a druhým Adamom Nelsonom zaostal o , keďže obaja hodili po . Táto súťaž prebiehala v Olympii, kde sa kedysi konali staroveké olympijské hry.

## Referencie


## Externé odkazy
* 

Kategória:Dánski guliari
Kategória:Dánski olympionici
Kategória:Dánski strieborní olympijskí medailisti
Kategória:Osobnosti z Aalborgu
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Michal Kabelka

**Michal Kabelka** (* 4. február 1985, Lučenec) je slovenský atlét, ktorý sa venuje skoku do výšky. Zúčastnil sa na halových majstrovstvách Európy 2009 v Turíne, kde skončil na 11. mieste výkonom 222 cm. Jeho trénerom je Stanislav Joukal.  V minulosti ho trénoval aj Michal Pogány. Je členom klubu AK Spartak Dubnica nad Váhom.

Osobný rekord 231 cm skočil dňa 8. februára 2012 v Banskej Bystrici, čím splnil limit na Majstrovstvá Európy v atletike v Helsinkách i Letné olympijské hry 2012 v Londýne.

## Referencie


## Externé odkazy
 
* Michal Kabelka na stránke atletikasvk.sk

Kategória:Narodenia v 1985
Kategória:Žijúci ľudia
Kategória:Osobnosti z Lučenca
Kategória:Slovenskí skokani do výšky
Kategória:Pretekári AK Spartak Dubnica nad Váhom
Kategória:Atléti na Letných olympijských hrách 2012
Otto III. (Svätá rímska ríša)

**Otto III.** (* júl 980, Kessel - † 23. január 1002, Paterno, Taliansko) bol rímskonemecký cisár, syn cisára Otta II. a byzantskej princeznej Theofano.

Otto mal len tri roky, keď v roku 983 zomrel jeho otec a on sa stal rímskym kráľom. Od roku 996 bol cisárom Rímskonemeckej ríše.

Kým bol cisár neplnoletý, vykonávala regentskú vládu najprv matka a po jej smrti stará matka Adela Burgundská, vdova po cisárovi Ottovi I. Veľkom. Výchova mladého panovníka prebiehala v duchu tradícii latinského Západu i gréckeho Východu, čo neskôr veľmi ovplyvnilo jeho panovanie. Fakticky vládol od roku 995.

S vládou cisára Ota III. boli spojené plány na *renovatio imperii Romanorum* - obnovu antického impéria, ktorému chcel vládnuť z Ríma spoločne s pápežom Silvestrom II. jeho blízkym spojencom. Pri výkone kráľovskej moci sa opieral najmä o ríšsku cirkev.

Krátko pred jeho predčasnou smrťou bol dojednaný sobáš s byzantskou princeznou, neterou cisára Basileia II., ktorý sa však už nestačil uskutočniť.

## Iné projekty

## Zdroj

Kategória:Liudolfovci
Kategória:Narodenia v 980
Kategória:Úmrtia 23. januára
Kategória:Úmrtia v 1002
Kategória:Rímskonemeckí cisári
Kategória:Dvojčatá
Margaréta Habsburská (1480 – 1530)

**Margaréta Habsburská** (* 10. január 1480, Brusel, Burgundské Nizozemsko – † 1. december 1530, Mechelen, Habsburské Nizozemsko) bola dcéra vtedajšieho arcivojvodu a neskoršieho cisára Maximiliána I. Habsburského a vojvodkyne Márie Burgundskej. 

V rokoch 1507 až január 1515 a od roku 1517 až do svojej smrti v roku 1530 bola miestodržiteľkou habsburského Nizozemska.

## Rodokmeň Margaréty Habsburskej

## Iné projekty

## Zdroj

Kategória:Habsburgovci
Kategória:Zakladatelia kláštorov
Kategória:Miestodržitelia
Kategória:Osobnosti z Bruselu
Kategória:Arcivojvodkyne
Eleonóra Portugalská

**Eleonóra Portugalská** (* 18. august 1434, Torres Vedras, Portugalsko – † 3. august 1467, Viedenské Nové Mesto, Rakúsko) bola portugalská infantka, dcéra portugalského kráľa Eduarda I. a Eleonóry Aragónskej.

Keď Eleonóra v roku 1451 dostala ponuku na sobáš s rímskym kráľom Fridrichom III. Habsburským, do Lisabonu sa doniesol pápežov výrok, že chce kráľa v Ríme korunovať za cisára a jeho manželku na cisárovnú.
Takto mohla Eleonóra zaujať najvyššie postavenie medzi ženami v Európe a údajne vyhlásila, že *„chce Fridricha a nikoho iného!“* Odmietla tak francúzskeho následníka trónu (budúci Ľudovít XI.). 

16. marca 1452 sa Eleonóra v Ríme stala Fridrichovou manželkou a o tri dni neskôr bola korunovaná za cisárovnú.

Manželstvo však nebolo práve šťastné. Bohatá princezná si vzala chudobného cisára, ktorý by mohol byť jej otcom. Fridrich sa uzatváral do seba a bádal v *„tajomstvách života“*, kým Eleonóra mala pocit, že cisár by mal reprezentovať a vládnuť. Aj prostredie v Lisabone a na nemeckých hradoch bolo dosť odlišné.

Po manželovom boku bola dokonca zajatá na viedenskom zámku (mocenské spory Fridricha a jeho brata Albrechta VI.) na prelome rokov 1463 - 1464, kedy povzbudzovala svojho manžela a vyjednávala so vzbúrencami.

Cisárovná zomrela v roku 1467 na infekciu tráviaceho traktu, jej manžel sa už neoženil.

## Deti
Z manželstva s Fridrichom sa narodilo päť detí:
* Krištof (* 1455 – † 1456) 
* Maximilián I. (* 22. marec 1459 – † 12. január 1519), rímskonemecký cisár ∞ 
** 1/ 1477 vojvodkyňa Mária Burgundská (* 1457 – † 1482)
** 2/ 1494 princezná Bianca Mária Sforza z Milána (* 1472 – † 1510) 
* Helena (* 1460 – † 1462) 
* Kunigunda (* 16. marec 1465 – † 6. august 1520) ∞ 1487 vojvoda Albrecht IV. Bavorský 
* Ján (1466 – 1467)

## Iné projekty

## Zdroj

Kategória:Avis
Kategória:Portugalské princezné
Kategória:Cisárske manželky
Kategória:Arcivojvodkyne
Ľudový front za oslobodenie Palestíny

**Ľudový front za oslobodenie Palestíny** (jazykovo nesprávne: *Ľudový front pre oslobodenie Palestíny*; , skr. **PFLP** z angl. *Popular Front for the Liberation of Palestine* ) je marxisticko-leninistická, sekulárna, nacionalistická palestínska politická  a polovojenská organizácia.

Vznikla v roku 1967 krátko po Šesťdňovej vojne spojením troch menších palestínskych odbojových skupín po iniciatíve doktora Georgea Habaša, ktorý sa stal následne jej dlhoročným lídrom. V r. 1968 sa *PFLP* pripojila k Organizácii pre oslobodenie Palestíny a po hnutí Fatah sa stala jej druhou najsilnejšou frakciou. Na rozdiel od miernejšieho *Fatahu* však *PFLP* zastáva radikálnejší postoj k riešeniu palestínskej otázky a dvojštátne urovnanie izraelsko-palestínskeho konfliktu odmietala až do r. 1999, následne sa pridala k spolupráci s palestínskou samosprávou.

Organizácia sa od konca 60. do konca 70. rokov dopustila vyše desiatky väčších teroristických akcii, mnohé uskutočnila v zahraničí. Išlo predovšetkým o únosy lietadiel a bombové útoky. Organizácia úzko spolupracovala a mnohé svoje akcie koordinovala s viacerými zahraničnými ultraľavicovými organizáciami ako napr. s RAF, či Japonskou červenou armádou, medzi jej spolupracovníkov patril aj známy medzinárodný terorista Šakal. Počas druhej intifády spustilo militantné krídlo *PFLP*, nazývané *Brigády Abu Ali Mustaphu*, ďalšiu vlnu teroristických aktivít, pričom tentokrát pri útokoch používali hlavne samovražedných atentátnikov. Celkovo si tieto útoky vyžiadali vyše desať obetí, posledný sa udial v r. 2004.

Organizácia je v súčasnosti považovaná za teroristickú vládou USA a Európskou úniou.

## Iné projekty

## Externé odkazy
* Oficiálna stránka PFLP

Kategória:Skupiny označené za teroristické
Kategória:Izraelsko-palestínsky konflikt
Kategória:Palestínske autonómne územia

Kategória:Partizánske organizácie
Mária Jozefína Bavorská

**Mária Jozefína Bavorská** (* 30. marec 1739, Mníchov, Bavorsko – † 28. máj 1767, Viedeň, Rakúsko) bola manželka cisára Jozefa II. a cisárovná Rímskonemeckej ríše.

## Pôvod
Mária Jozefína pochádzala z rodu Wittelsbachovcov, bola dcérou cisára Karola VII. Bavorského a Marie Amálie Habsburskej, dcéry Jozefa I. Habsburského.

## Svadba
Mária Jozefína bola vybratá ako vhodná manželka pre Jozefa, syna Márie Terézie a cisára Františka I. Štefana Lotrinského. Budúci manželia boli príbuzní, ich matky boli dcérami bratov Karola VI. a Jozefa I. Tí boli synmi cisára Leopoda I.
 
Jozef sa po skorej smrti svojej prvej manželky Izabely Parmskej, ktorú veľmi miloval, i keď ona jeho city neopätovala, ženiť nechcel. Jeho matka Mária Terézia si však nový sobáš s bavorskou princeznou priala, a preto na Jozefa, ktorému sa Mária Jozefína nepáčila, naliehala.

## Dvojročné manželstvo
Svadba medzi 26-ročnou princeznou a mladým vdovcom sa uskutočnila 13. januára 1765 v Mníchove. O pol roka zomrel Jozefov otec a mladí manželia sa tak stali panovníkmi Svätej ríše rímskej.

Manželstvo s Jozefom II., ktoré trvalo dva roky, nebolo šťastné a asi ani nebolo naplnené. Jozef sa svojej manželke vyhýbal a jeho komnaty boli od jej vzdialené. Keď v roku 1767 Mária Jozefína ochorela na kiahne, ktorým podľahla i Jozefova prvá manželka, ani sa neobťažoval ju navštíviť. Rovnaká choroba sa prejavila i u jej svokry Márie Terézie, ktorá ju však, na rozdiel od Márie Jozefíny, prekonala.
Bola pochovaná v Cisárskej hrobke vo Viedni, manžel sa pohrebu nezúčastnil.

Ešte jeden raz hrala nemilovaná cisárovná v živote svojho manžela rolu, keď v roku 1778/1779 vzniesol neoprávnený nárok na Bavorské kurfirstvo.

## Iné projekty

## Zdroj

Kategória:Cisárske manželky
Kategória:Wittelsbachovci
Kategória:Osobnosti z Mníchova
Kategória:Pochovaní v kapucínskej krypte vo Viedni
Kategória:Arcivojvodkyne
Kategória:Úmrtia na kiahne
Mashona Washingtonová

**Mashona Washingtonová** (* 31. máj 1976) je súčasná americká profesionálna tenistka.

## Finálové účasti na turnajoch WTA (3)

### Dvojhra - prehry (1)

### Štvorhra - prehry (2)

## Externé odkazy

Kategória:Tenisti USA
Kategória:Súrodenci v tenise
Kategória:Tenisti afroamerického pôvodu
Kategória:Osobnosti USA afroamerického pôvodu
Kategória:Osobnosti z Flintu
Kevin Anderson (tenista)

**Kevin Anderson** (* 18. máj 1986) je súčasný juhoafrický profesionálny tenista.

## Finálové účasti na turnajoch ATP (1)

### Dvojhra - prehry (1)

## Externé odkazy

Kategória:Narodenia v 1986
Kategória:Juhoafrickí tenisti
Kategória:Osobnosti z Johannesburgu
Kevin Anderson

**Kevin Anderson** môže byť:

* Kevin J. Anderson, spisovateľ science fiction
* Kevin Anderson (herec)
* Kevin Anderson (tenista), juhoafrický tenista
* Profesor Kevin Anderson (vedec), klimatológ

Anderson, Kevin
Brendan Evans

**Brendan Evans** (* 8. apríl 1986) je súčasný americký profesionálny tenista.

## Externé odkazy

Kategória:Narodenia v 1986
Kategória:Tenisti USA
Kategória:Osobnosti z Michiganu
Mike Powell (atlét)

**Michael Anthony Powell** známy aj pod menom **Mike Powell** (* 10. november 1963, Philadelphia) je bývalý americký atlét, ktorý získal na Olympijských hrách dve strieborné medaily v skoku do diaľky. Pamätné sú jeho súboje s Carlom Lewisom. Je držiteľom svetového rekordu v skoku do diaľky výkonom 8,95 m.

## Vrcholové podujatia
### Soul 1988
Na Letných olympijských hrách 1988 v Soule získal v disciplíne skok do diaľky striebornú medailu výkonom 8,49 m. Túto súťaž vyhral Carl Lewis, ktorý skočil 8,72 m. Powell skočil svoj najlepší pokus v tretej sérii.

### Tokio 1991
Na Majstrovstvách sveta 1991 v Tokiu získal zlatú medailu v novom svetovom rekorde, 8,95 m. Táto súťaž bola divácky veľmi pútavá. Jeho súperovi Carlovi Lewisovi sa darilo. V prvej sérii skočil 8,68 m, v druhej mal neplatný pokus, v tretej 8,83 m (čo bolo len 7 cm za svetovým rekordom), v štvrtej o jeden centimeter zlepšil svetový rekord Boba Beamona - 8,91 m, ale pre silnú podporu vetra nebol platný, ale do výsledku súťaže sa počítal. Powell v štvrtej sérii mal neplatný pokus a jeho najlepší skok bol dovtedy 8,54 m. Lewis v piatej sérii skočil 8,87 m a Mike Powell utvoril nový svetový rekord výkonom 8,95 m. Lewis sa v šiestej sérii nezlepšil (8,84 m) a Powell sa stal majstrom sveta.

### Barcelona 1992
Na olympijskú súťaž nastupoval ako súčasný držiteľ svetového rekordu, ktorý skočil na Majstrovstvách sveta pred rokom v Tokiu. Vo finále opäť prehral s Carlom Lewisom, tentoraz len o 3 cm. Do poslednej série mal najlepší skok 8,53 m, no v poslednej sérii sa zlepšil na 8,64 m, ale ani to mu nestačilo na Lewisov pokus (8,67 m), ktorý skočil v prvej sérii. Powell skončil napokon druhý.

## Externé odkazy

Kategória:Skokani do diaľky USA
Kategória:Držitelia svetových rekordov
Kategória:Strieborní olympijskí medailisti USA
Kategória:Majstri sveta v skoku do diaľky
Kategória:Absolventi University of California, Los Angeles
Kategória:Osobnosti z Philadelphie
Kategória:Atléti na Letných olympijských hrách 1988
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Cristina Casandrová

**Cristina Casandrová** za slobodna **Cristina Ilocová** (* 1. február 1977, Zalău) je rumunská atlétka, ktorá venuje behu na 3 000 metrov stíplčejs.

## Vrcholové podujatia
### Peking 2008
Na Letných olympijských hrách 2008 v Pekingu skončila v behu na 3 000 metrov stíplčejs žien na 5. mieste časom 9:16,85 min, čo bol jej osobný rekord.

## Iné projekty

## Externé odkazy

Kategória:Rumunskí bežci na 3 000 m stíplčejs
Kategória:Rumunskí olympionici
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Christian Olsson

**Christian Olsson** (* 25. január 1980, Göteborg) je švédsky atlét, ktorý sa venuje trojskoku. Na Olympijských hrách získal jednu zlatú medailu.

## Osobné rekordy
* Skok do diaľky - 771 cm
* Skok do výšky - 224 cm
* Trojskok - 17,79 m (v hale 17,83 m)

## Iné projekty

## Externé odkazy
 

Kategória:Švédski trojskokani
Kategória:Majstri Európy v atletike
Kategória:Majstri sveta v trojskoku
Kategória:Olympijskí víťazi v trojskoku
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Osobnosti z Göteborgu
Archie Hahn

**Charles Archibald Hahn** známy aj pod menom **Archie Hahn** (* 14. september 1880, Dodgeville, Wisconsin, USA – † 21. január 1955, Charlottesville, Virgínia) bol americký atlét, ktorý sa venoval šprintérskym tratiam. Je trojnásobný olympijský víťaz. Ako prvý atlét v histórii olympijských hier získal *[[Zoznam držiteľov olympijského bežeckého double na trati 100 a 200 metrov|bežecké double]]* na trati 100 a 200 metrov.

Na Letných olympijských hrách 1904 získal tri zlaté medaily. V behu na 60 metrov vyhral časom 7,0 s, v behu na 100 m 11,0 s a v behu na 200 m časom 21,6 s.

Po skončení kariéry profesionálneho šprintéra sa stal trénerom a napísal knihu *How to sprint*.

## Iné projekty

## Externé odkazy
* Archie Hahn na stránke sports-reference.com 

Kategória:Bežci na 60 m USA
Kategória:Bežci na 100 m USA
Kategória:Bežci na 200 m USA
Kategória:Olympijskí víťazi v behu na 60 m
Kategória:Olympijskí víťazi v behu na 100 m
Kategória:Olympijskí víťazi v behu na 200 m
Kategória:Olympijskí víťazi USA
Kategória:Osobnosti z Wisconsinu
Vonkajší obchvat mesta Záhreb

**Vonkajší obchvat mesta [[Záhreb]]** () je plánovaná, zatiaľ neočíslovaná diaľnica v Chorvátsku, ktorá vytvorí súvislý vonkajší obchvat hlavného mesta Záhreb, ktorý bude merať 101 km a bude sa križovať postupne s diaľnicami A2, A3, A1, A11, A3 a A4. Výrazne sa tak odľahčí doprava na terajšom "vnútornom" obchvate, ktorý tvoria diaľnice A2, A3 a A4.

V decembri 2010 bol plánovaný obchvat rozdelený na tri úseky *Pojatno-Horvati*, *Horvati-Ivanić Grad* a *Ivanić Grad-Zelina*, ktoré boli zadané inžinierskym spoločnostiam na vypracovanie podkladov pre potreby budúcej výstavby.

## Referencie

V
Ralph Craig

**Ralph Cook Craig** známy aj pod menom **Ralph Craig** (* 21. jún 1889, Detroit, Michigan USA – † 21. júl 1972, Lake George, New York,) bol americký atlét, ktorý sa venoval šprintérskym vzdialenostiam. Bol dvojnásobným olympijským víťazom. Ako druhý atlét v histórii olympijských hier získal 'bežecké double'' na trati 100 a 200 metrov.

Na Letných olympijských hrách 1912 v Štokholme získal dve zlaté medaily. V behu na 100 m 10,8 s a v behu na 200 m časom 21,7 s.

## Externé odkazy
* Ralph Craig na stránke sports-reference.com 

Kategória:Bežci na 100 m USA
Kategória:Bežci na 200 m USA
Kategória:Olympijskí víťazi v behu na 100 m
Kategória:Olympijskí víťazi v behu na 200 m
Kategória:Olympijskí víťazi USA
Kategória:Osobnosti z Detroitu
Kategória:Atléti na Letných olympijských hrách 1912
Giuseppe Gibilisco

**Giuseppe Gibilisco** (* 5. január 1979, Siracusa, Taliansko) je taliansky atlét, ktorý sa venuje skoku o žrdi. Je majstrom sveta v tejto disciplíne z roku 2003.

## Vrcholové podujatia
### Paríž 2003
Na Majstrovstvách sveta v atletike 2003 v Paríži získal zlatú medailu výkonom 5,90 m. Takýto výsledok pred začiatkom súťaže nikto nečakal. Vyhral vo vtedajšom národnom rekorde.

## Referencie


## Externé odkazy
 

Kategória:Talianski žrdkári
Kategória:Talianski olympionici
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Nositelia Radu za zásluhy Talianskej republiky
Kelly Sothertonová

**Kelly Sothertonová** (* 13. november 1976, Newport) je britská atlétka, ktorá sa venuje sedemboju. 

## Externé odkazy
 

Kategória:Britskí sedembojári
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Britskí olympionici
OOP

**OOP** môže byť:
* objektovo orientované programovanie,
* Organizácia za oslobodenie Palestíny,
* odvodová, odpočitateľná položka (účtovníctvo).
Jasovská planina

**Jasovská planina** je geomorfologický podcelok Slovenského krasu. Zaberá jeho najvýchodnejšiu časť.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Slovenský kras]]* → ***Jasovská planina***
***
 
Podcelok zaberá východnú časť Slovenského krasu a v rámci krajinného celku susedí na západe so Zádielskou planinou, oddelenou hlbokou dolinou Hájskeho potoka. Južným smerom leží Košická rovina, východným Medzevská pahorkatina, oba podcelky Košickej kotliny. Severným smerom nadväzujú Volovské vrchy s podcelkom Pipitka, ktorý oddeľuje potok Teplica. Planina je súčasťou Národného parku Slovenský kras.

## Geomorfológia
Planina má pomerne kompaktný tvar s rozmermi 16 × 10 km. Potok Miglinc, ktorý pramení v jej centrálnej časti svojou pomerne hlbokou dolinou planinu rozčleňuje na jej väčšiu severnú a menšiu južnú časť. Planina je uklonená od severu k juhu, kde dosahuje nadmorskú výšku aj pod 600 m. Najvyšším bodom planiny je kóta Železná brána (), v južnej časti planiny je to Vysoká ().

## Geológia
Z hľadiska krasovatenia sú podmienky na Jasovskej planine rovnaké ako na ostatných planinách Slovenského krasu. Viazané sú na vápence budujúce podstatnú časť silicika. Aj napriek tomu je počet povrchových a podpovrchových krasových foriem nižší ako inde. Pri obci Jasov sa nachádza sprístupnená Jasovská jaskyňa.

Osobitosťou je brázda Miglinca, ktorá sa vyvinula na siliciklasitckých horninách verfénskeho súvrstvia.

## Rastlinstvo
Oblasť pokrývajú sekundárne lesy a pasienky.

## Referencie

## Iné projekty


Kategória:Planiny na Slovensku
Kategória:Geomorfologické podcelky na Slovensku
Dôvera

[náhľad|Chlapec z [Afganistan|Afgánistánu dôveruje americkému vojakovi.]]
**Dôvera** alebo **dôverovanie** je viera či spoliehanie, alebo presnejšie predpoklad, že vývoj (pri existencii alternatív konania) bude mať kladný alebo očakávaný vývoj, prípadne očakávanie od osoby alebo organizácie, že ich budúce konanie sa bude pohybovať v rámci spoločných hodnôt alebo morálnych predstáv. 

Vec alebo osoba, ktorej sa dá dôverovať či veriť, sa označuje ako **hodnoverná, vierohodná, kredibilná** alebo **dôveryhodná**. Osoba, ktorá zradila dôveru či sľub, sa nazýva **vierolomná**.

## Iné projekty

Kategória:Psychológia
Kategória:Sociológia
Energetické telo

**Energetické telo** (iné názvy: **vibračné pole, jemné telo, biopole, aurálne pole** [resp. ako príslušný "svetelný" prejav aj **[[aura (pole)|aura]]**]) je v niektorých náboženstvách, parapsychológii, mystike a podobne útvar okolo tela (často aj akéhokoľvek predmetu), ktorý sa interpretuje ako jemné energetické "vyžarovanie", "pole" alebo podobne. Za jeho prejav sa často pokladá aura a často sa uvádza, že sa toto pole skladá z viacerých ďalších "tiel", "vrstiev", "úrovní" a podobne. Je to spravidla akýsi opak hmotného tela, jeho obal. Podrobnosti i označenia sa líšia podľa odboru či náboženstva.

Kategória:Náboženstvo

Kategória:Ezoterika
Kategória:Parapsychológia
Car-puška

náhľad|Car-puška v moskovskom Kremli

**Car-puška** (; puška znamená po rusky delo) je veľkokalibrové delo (bombarda) vyrobené v roku 1586 v Moskve zbrojmajstrom Andrejom Čochovom pre cára Fiodora I.. Svojim kalibrom je to najväčšie delo na svete. Kanón nikdy nevystrelil. Jeho dĺžka je 5,34 m, hmotnosť 39,312 ton a kaliber 890 mm. Vyrobené je z bronzu. Gule umiestnené okolo dela boli odliate v roku 1834, vážia 1,97 ton. Pôvodné gule o hmotnosti približne 800 kg sa nezachovali. Delo bolo istú dobu zapísané v Guinessovej knihe rekordov ako najväčšie delo na svete. Cez druhú svetovú vojnu ho prekonala iba dvojica nemeckých kanónov Schwerer Gustav a Dora, ktoré mali síce menší kaliber (800 mm) ale boli podstatne väčšie, každý vážil až 1 350 ton.

V súčasnosti je umiestnené na Ivanovskom námestí v Kremli v Moskve ako historická pamiatka a atrakcia pre turistov. 

Delo je zdobené reliéfom a troma nápismi, na pravej strane je vyobrazený cár Fiodor I. na koni s korunou a žezlom. Od tohoto vyobrazenia sa odvodzuje aj pomenovanie kanóna - „Car-puška“.

## História
náhľad|„Lobnoje mesto“ - pôvodné umiestnenie car-pušky na Červenom námestíDelo bolo uliate z bronzu v roku 1586 ruským majstrom Andrejom Čochovom v moskovskej manufaktúre na objednávku ruského cára Fiodora I.. Pôvodne malo delo slúžiť na obranu Moskvy pred votrelcami a bolo umiestnené ako súčasť opevnenia na Červenom námestí, na mieste zvanom v ruštine „Lobnoje mesto“. Do bojov však delo nikdy nezasiahlo. Dekoratívne lafety s ornamentami a delové gule boli vyrobené v roku 1835 v Petrohrade. V 18. storočí bola car-puška premiestnená do Moskovského kremľa, aby slúžilo ako vojenský historický pamätník. Najprv bolo delo umiestnené na dvore Arzenálu, počas sovietskej éry (v 60. rokoch 20. storočia) bolo premiestnené pri výstavbe Zjazdového paláca pred Kostol Dvanástich apoštolov. 

V roku 1980 bolo delo reštaurované sovietskymi odborníkmi v meste Serpuchov a podrobené viacerým analýzam. Z výsledkov vyplynulo, že delo bolo určené pre kamenné gule s hmotnosťou okolo 800 kg a s najväčšou pravdepodobnosťou z neho vystrelili len jediný raz. Liatinové gule umiestnené pri dele by sa v dele nedali použiť. 

## Kópie „Car-pušky“
V roku 2001 bola na objednávku moskovskej radnice v strojárskej továrni v ruskom meste Iževsk vyrobená kópia Car-pušky z liatiny (hmotnosť 42 ton, kaliber 890 mm), ktorá bola darovaná ukrajinskému mestu **[[Doneck]]**. Delo bolo v máji 2001 umiestnené pred tamojšiu radnicu.

Druhá kópia cárskeho dela bola zhotovená v roku 2007 pre mesto **[[Joškar-Ola]]**, hlavné mesto Marijska (jedna z republík Ruskej federácie). Pri príležitosti 87. výročia vzniku republiky bola vzácna replika dela umiestnená na novom námestí pred budovou národnej galérie.  


Donetsk tsar canon.jpg|Kópia „Car-pušky" v ukrajinskom Donecku
Tsar Cannon.JPG|Kópia „Car-pušky“ v meste Joškar-Ola


## Pozri aj
* Cár-zvon

## Iné projekty

Kategória:Moskva
Kategória:Delostrelectvo
Kategória:Moskovský kremeľ
Kategória:Výrobky z bronzu
Googolplexplex

**Googolplexplex** alebo **googolplexian**  je to 10googolplex = 101010100 = jednotka a googolplex núl.
Kategória:Čísla
Fiodor I. (Rusko)

thumb|Fiodor I. Ivanovič
**Fiodor I. Ivanovič** (* 1557 – † 1598) bol ruským cárom v rokoch 1584 - 1598. Fiodor bol synom Ivana IV.. Skutočnú moc mal ale Boris F. Godunov, bývalý radca jeho otca Ivana IV..

## Iné projekty

Kategória:Cári Ruska
Kategória:Narodenia v 1557
Kategória:Úmrtia v 1598
Kategória:Rurikovci
Pokec

**Pokec** môže byť:

* chat
* názov slovenskej chatovacej webovej lokality, pozri Pokec (sociálna sieť)
Erekcia

**Erekcia** môže byť:
*v zoológii: stvrdnutie svalu vyplnením krvnej lakúny (napr. erekcia pohlavného údu, erekcia nohy lastúrnika), pozri erekcia (zoológia)
*u človeka: stvrdnutie penisu alebo klitorisu pri pohlavnom vzrušení, pozri erekcia (človek)
Souleymane Fall

**Souleymane Fall** (* 19. jún 1974, Dakar, Senegal) je bývalý senegalský futbalový obranca. 

Na Slovensku sa stal známym počas pôsobenia v Spartaku Trnava. V roku 2006 sa rozlúčil s aktívnou kariérou v drese FC Spartak Trnava, no v roku 2011 sa k futbalu vrátil, keď sa dohodol na pôsobení v ŠK Modranka.

## Referencie


## Externé odkazy
* Souleymane Fall

Kategória:Senegalskí futbalisti
Kategória:Hráči FC Spartak Trnava
Edita Anglická

right|thumb|Edita a Otto I.
**Edita Anglická** (cca 910 /medzi 905 – 912/ – 29. januára 946, Magdeburg) bola jedna z mnohých dcér anglického kráľa Eduarda I. a sobášom aj saská vojvodkyňa, východofranská kráľovná a kráľovná Svätej ríše rímskej.

## Z Anglicka na kontinent
V rámci utuženia vzťahov medzi saským a anglickým dvorom Henrich I. Vtáčnik niekedy v  roku 929 rozhodol o vhodnej ženbe svojho syna Otta I. Veľkého. Anglický kráľ Ethelstan vyslal do Kolína pod biskupským dohľadom hneď dve svoje sestry, Editu a Ecgvinu, aby mal Otto na výber. Na jeseň roku 929 bola v Quedlinburgu uzavretá svadba Otta s Editou. Mladšia sestra bola vydatá za saského šľachtica.

Edita po svadbe získala ako *[[ranný dar]]* mesto Magdeburg, kde sa mladí manželia aj usadili. Manželstvo bolo pravdepodobne šťastné. Kráľovná venovala Otzovi *"nepretržitú starostlivosť"* a niekedy mu tiež *"trúbila do uší"* svoje želania. Porodila dve deti – syna Liudolfa (* 930) a dcéru Liutgard (* 931).

Po otcovej smrti bol Otto korunovaný za cisára a 7. augusta 936 bola v Aachene arcibiskupom z Mainzu korunovaná i Edita za cisárovnu.

Podľa dobových svedectiev mladá kráľovná nemala úplne najlepšie vzťahy so svojou ambicióznou svokrou Matildou (vekový rozdiel medzi oboma ženami bol cca 10 rokov).  V spore Matildy s obomi synmi kvôli financiam sa však Edita postavila za svokru.

Podľa mníšky Roswithy z Gandersheimu bola Edita *najlepšia zo všetkých žien*. Zomrela ako tridsaťjedenročná a bola pochovaná v kostole kláštora svätého Maurícia, ktorý v roku 937 sama založila.

## Referencie


## Literatúra
* Jäschke, K. U.: From famous empresses to unspectacular Queens: The Roman-German empire to Margaret of Brabant, countess of Luxemburg and queen of the Romans (d. 1311), in: Duggan, Anne J. (ed.): Queens and Queenship in Medieval Europe proceedings of a conference held at King's College London April 1995, Woodbridge 1997, ISBN 0-85115-657-6, s. 75-108.

## Iné projekty

## Zdroj

Kategória:Narodenia v 10. storočí
Kategória:Úmrtia v 946
Kategória:Zakladatelia kláštorov
Kategória:Anglické princezné
Vlastnosť

**Vlastnosť** môže byť:
*to, čo je spoločné triede entít a čo ich odlišuje od iných, pozri vlastnosť (charakteristika)
*bytie:
**patriaci niekomu ako vlastníctvo
**náležiaci niekomu/niečomu, prislúchajúci k niekomu/niečomu, priamo súvisiaci s
**pochádzajúci z pokrvného príbuzenstva, príbuznosť rodom, rodnosť
**urobený, vytvorený samou osobou (obyčajne vlastnoručne), vlastnoručnosť
**tvoriaci podstatu veci, patriaci k veci samej;
**skutočný, pravý, skutočnosť, pravosť

## Iné projekty

## Externé odkazy
*
Vlastníctvo

**Vlastníctvo** môže byť:
*všeobecne: súbor procesov vzniku a udržiavania vlastnenia, pozri vlastníctvo (všeobecne)
*v práve:
**vlastnícke právo (subjektívne)
**vec alebo osoba, ktorá je predmetom vlastníckeho práva
Adela Burgundská

Svätá **Adela Burgundská** (alebo aj *Adelaida*, v nemčine *Adelheid* * 931, Burgundsko† 16. december 999, kláštor Seltz, Alsasko) bola druhá manželka cisára Otta I. Veľkého a jedna z najvýznamnejších stredovekých rímskych cisárovien.

## Životopis
Bola dcérou burgundského kráľa Rudolfa II. a jeho manželky Berty Švábskej. Jej bratom bol burgundský kráľ Konrád III. a prvým manželom taliansky kráľ Lothar II., ktorému bola zasľúbená už v detstve a za ktorého sa vydala v roku 947. Lothar II. bol však už po troch rokoch manželstva († 22. november 950) otrávený a Adela ako mladá žena ovdovela. 

Po ovdovení ju markgrófBerengar z Ivrey (možno zodpovedný za Lotharovu vraždu) držal v zajatí na hrade Garda, lebo ju chcel vydať za svojho syna Adalberta a dosiahnuť tak cez ňu taliansku kráľovskú korunu (podľa langobardskej právnej tradície mohla Adela designovať následníka). Kráľovná však s dcérou Emmou utiekla na hrad Canossa a požiadala o pomoc nemeckého kráľa Otta I. Veľkého, ktorý Berengara porazil a sám sa v roku 951 v Pavii s Adelou oženil. Tento sobáš tak priniesol Ottovi právny nárok na taliansku korunu.

2. februára 962 bola Adela spolu s manželom v Ríme korunovaná za cisárovnu. V talianskej i ríšskej politike mala na manžela veľký vplyv a od jej doby dochádza tiež k nárastu intervencií rímskych kráľovien v kráľovských a cisárskych listinách. Sprevádzala manžela i na talianskych výpravách v rokoch 961 – 965 a 966 – 972.

Adela sa výrazne podieľala na výchove svojho syna Otta II. a i v jeho dospelosti na neho mala veľký vplyv až do druhej polovice 70. rokov, kedy bolo jej postavenie zatienené postavením Ottovej manželky Theophano a Adela sa vzdialila od cisárskeho dvora. V rokoch 975 – 980 sa zdržiavala prevažne v Taliansku a v Burgundsku. Po synovej smrti v roku 983 jej spolu s jej nevestou Theophano a arcibiskupom Willigisom z Mainzu pripadlo poručníctvo nad maloletým dedičom ríše Otom III. Pre nezhody s Theophano síce nakrátko opäť opustila dvor, po jej smrti v roku 991 však znovu prevzala regentstvo. Po Ottovej plnoletosti v roku 994 sa znovu stiahla do ústrania a v posledných rokoch života žila v benediktínskom kláštore Selz, ktorý okolo roku 991 sama založila.

Už jej súčasníci, napríklad Gebert z Aurillacu (neskorší pápež Silvester II.), ju nazývali *"mater regnorum"*, teda *"matka kráľovstva"*. Adela sa angažovala aj v clunyjskom hnutí, v roku 1097 bola svätorečená pápežom Urbanom II..

## Manželstvá a deti
Manželstvo s Lotharom II.:
* Emma – 966 vydatá za západofranského kráľa Lothara

Manželstvo s Ottom I. Veľkým
* Henrich
* Bruno
* Matilda, opátka v Quedlinburgu
* Otto II. (* 955 – † 983)

## Referencie


## Iné projekty

## Zdroj

Kategória:Burgundovci
Kategória:Narodenia v 931
Kategória:Úmrtia 16. decembra
Kategória:Úmrtia v 999
Kategória:Cisárske manželky
Kategória:Regentky
Kategória:Zakladatelia kláštorov
Kategória:Francúzski katolícki svätci
Kategória:Nemeckí katolícki svätci
Kategória:Kanonizovaní Urbanom II.
Kategória:Katolícki svätci majúci sviatok 16. decembra
Kategória:Liudolfovci
Webový server

**Webový server** môže byť:
# Počítač, ktorý je zodpovedný za vykonávanie príkazov HTTP od klientov – programov zvaných webový prehliadač. Vykonaním požiadavky sa rozumie odoslanie webovej stránky. Webové stránky sú obvykle dokumenty HTML.
# Počítačový program, ktorý vykonáva činnosti opísané vyššie.

## Všeobecné vlastnosti
Jednotlivé webové servery sa môžu v rôznych jednotlivostiach značne líšiť. Napriek tomu majú niekoľko spoločných vlastností.

Každý webový server je pripojený k počítačovej sieti a prijíma požiadavky v tvare HTTP. Na základe požiadavky zasiela ako odpoveď požadovanú HTML stránku. Odpoveď obvykle predstavuje nejaký HTML dokument, ale môže to byť i dokument v inom formáte – text, obrázok a pod.

## Zdroj poskytovaných informácií
Webový server má v zásade dve možnosti, ako získavať informácie, ktoré vracia klientom: 
* sú to buď dopredu pripravené dátové súbory (HTML stránky), ktoré webový server bez zmeny poskytne klientovi (tzv. statický obsah)
* až na základe požiadavky klienta sú dáta zhromaždene (prečítané zo súboru, databázy, alebo nejakého koncového zariadenia), sformátované a pripravené k prezentácii vo formáte HTML a poskytnutá webovému prehliadaču (tzv. dynamický obsah)

K dynamickému vytváraniu obsahu sa používa množstvo rôznych technológií (Perl, PHP, ASP, ASP.NET, JSP a pod.). Statický obsah je schopný server poskytnúť významne rýchlejšie než dynamický. Na druhej strane pomocou dynamického obsahu je možné poskytnúť omnoho väčší obsah informácií a je možné reagovať i na rôzne „ad hoc“ požiadavky klientov. Preto sa v praxi v mnohých prípadoch oba spôsoby poskytovania obsahu kombinujú – napríklad pomocou cachovania.

## Softvér
Najrozšírenejšie programy, ktoré zabezpečujú službu webového servera:

• nginx
* Apache HTTP Server
* Internet Information Services
* Sun Java System Web Server
* LiteSpeed
* Cloudflare

## Pozri aj
* HTTP, HTTPS
* CGI, ASP, PHP
* Webový prehliadač
* WWW
* Internet, Intranet

Kategória:World Wide Web
Adrián Annus

**Adrián Annus** (* 28. jún 1973, Segedín, Maďarsko) je bývalý maďarský atlét, ktorý sa venoval hodu kladivom. Osobný rekord má 84,19 m z 10. júla 2003.

## Vrcholové podujatia
### Atény 2004
Na Letných olympijských hrách 2004 v Aténach získal v disciplíne hod kladivom zlatú medailu za výkon 83,19 m. Podľa Medzinárodného olympijského výboru, Adrián Annus na dvoch posúťažných dopingových kontrolách (18. a 22. august 2004) nemal rovnaký steroidový profil, čo svedčí o tom, že vzorky, ktoré odovzdal nepochádzajú od neho. Zlatú medailu získal dodatočne Japonec Kódži Murofuši.

## Referencie

## Externé odkazy

Kategória:Maďarskí kladivári
Kategória:Maďarskí atléti
Kategória:Maďarskí olympionici
Kategória:Osobnosti zo Segedínu
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Eunice Jepkorirová

**Eunice Jepkorirová** (* 17. február 1982, Eldama Ravine, Keňa) je kenská atlétka, ktorá sa venuje behu na 3 000 metrov stíplčejs.

## Vrcholové podujatia
### Peking 2008
Na Letných olympijských hrách 2008 v Pekingu získala v disciplíne behu žien na 3 000 metrov stíplčejs striebornú medailu časom 9:07,41. Utvorila nový kontinentálny rekord.

## Externé odkazy

Kategória:Kenskí bežci na 3 000 m stíplčejs
Kategória:Kenskí strieborní olympijskí medailisti
Kategória:Atléti na Letných olympijských hrách 2008
Róbert Fazekas

**Róbert Fazekas** (* 18. august 1975, Szombathely) je maďarský atlét, ktorý sa venuje hodu diskom.

## Vrcholové podujatia
### Atény 2004
Na Letných olympijských hrách 2004 v Aténach získal zlatú medailu. Pre podozrenie z dopingu mu medailu vzali. Pri dopingovej kontrole nebol schopný odovzdať požadovanú vzorku moču a navyše miestnosť bez vysvetlenia opustil. Podľa Fazekasa, sa k nemu dopingoví komisári správali vulgárne a snažili sa mu prezerať konečník, aby zistili, či tam nemá ukrytú cudziu vzorku moču.

## Referencie

## Externé odkazy
 

Kategória:Maďarskí atléti
Kategória:Maďarskí diskári
Kategória:Maďarskí olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Veronica Campbellová-Brownová

**Veronica Campbellová-Brownová**, za slobodna známa pod menom **Veronica Campbellová** (* 15. máj 1982, Trelawny, Jamajka) je jamajská atlétka, ktorá sa venuje behu na 100 a 200 metrov. Je päťnásobnou olympijskou medailistkou.

## Osobné rekordy

## Externé odkazy
 

Kategória:Jamajskí bežci na 100 m
Kategória:Jamajskí bežci na 200 m
Kategória:Majstri sveta v behu na 100 m
Kategória:Olympijskí víťazi v behu na 200 m
Kategória:Olympijskí víťazi v behu na 4x100 m
Kategória:Jamajskí olympijskí víťazi
Kategória:Jamajskí strieborní olympijskí medailisti
Kategória:Jamajskí bronzoví olympijskí medailisti
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Majstri sveta v štafete 4x100 m
Zoznam manželiek panovníkov Rímsko-nemeckej ríše

right|thumb|Žltá je Východofranská ríša

**Zoznam manželiek panovníkov Rímsko-nemeckej ríše** zahŕňa franské kráľovné a manželky cisárov Svätej ríše rímskej, od roku 843 do zániku ríše v roku 1806. Franská ríša bola rozdelení Verdunskou zmluvou z roku 843 na tri časti.

Z ríše Východofranskej (pozri mapu), ktorá pripadla Ľudovítovi II. Nemcovi, vznikla roku 962 (korunováciou Otta I. Veľkého na cisára) Svätá ríša rímska a neskôr Svätá ríša rímska národa nemeckého (od r. 1519).

Pre prehľadnosť je použité chronologické radenie a podľa dynastií vládnucich v Svätej ríši rímskej.

## [[Karolovci|Dynastia Karolovcov]] ([[843]] – [[911]])

## [[Dynastia franská]] (Konradinovci) ([[911]] – [[918]])

## [[Saská dynastia]] ([[Liudolfingovci]] / [[Otoni]]) ([[919]] – [[1024]])

## [[Sálska dynastia]] ([[1024]] – [[1125]])

## [[Süpplingenburg|Supplingburgerovci]]

## [[Hohenstaufovci|Dynastia Hohenstaufovcov]] ([[1138]] – [[1209]])

## [[Welfovci|Dynastia Welfovcov]] ([[1209]] – [[1215]])

## [[Hohenstaufovci|Dynastia Hohenstaufovcov]] ([[1220]] – [[1254]])

## [[Habsburgovci|Dynastia Habsburgovcov]] ([[1273]] – [[1308]])

## [[Dynastia nassauská]] ([[1292]] – [[1298]])

## [[Habsburgovci|Dynastia Habsburgovcov]] ([[1298]] – [[1308]])

## [[Luxemburgovci|Dynastia Luxemburgovcov]] ([[1308]] – [[1314]])

## [[Habsburgovci|Dynastia Habsburgovcov]] ([[1314]] – [[1330]])

## [[Wittelsbachovci|Dynastia Wittelsbachovcov]] ([[1314]] – [[1347]])

## [[Luxemburgovci|Dynastia Luxemburgovcov]] ([[1355]] – [[1400]])

## [[Wittelsbachovci|Dynastia Wittelsbachovci]] ([[1400]] – [[1410]])

## [[Luxemburgovci|Dynastia Luxemburgovcov]] ([[1410]] – [[1437]])

## [[Habsburgovci|Dynastia Habsburgovci]] ([[1438]] – [[1740]])

## [[Wittelsbachovci|Dynastia Wittelsbachovcov]] ([[1742]] – [[1745]])

## [[Habsbursko-lotrinská dynastia]] ([[1745]] – [[1806]])


Kategória:Rímskonemeckí cisári
Kategória:Zoznamy žien
Jacob Markström

**Jacob Markström** (* 31. januára 1990, Gälve, Švédsko) je švédsky hokejista hrajúci na poste brankára v tíme New Jersey Devils

## Klubový hokej
12. mája 2008 podpísal Markström dvojročný kontrakt s tímom Brynäs IF. O pár mesiacov neskôr si ho z 31. miesta NHL Draftu 2008 vybral tím Florida Panthers ako svoju prvú voľbu v drafte. 

Na Floride pôsobil od roku 2010 do roku 2014, potom bol vymenený do Vancouveru Canucks za legendárneho Roberta Luonga. V organizácii "kosatiek" pôsobil až do roku 2020. Stal sa neobmedzeným voľným hráčom a nový kontrakt v hodnote 6 mil. amerických dolárov mu ponúkol kanadský tím Calgary Flames. 

## Medzinárodný hokej
Jacob Markström reprezentoval Švédsko na Majstrovstvách sveta v ľadovom hokeji hráčov do 18 rokov v roku 2008 v Kazani a na Majstrovstvách sveta v ľadovom hokeji hráčov do 20 rokov v roku 2009, kde bol vyhlásený direktoriátom IIHF za najlepšieho brankára turnaja. V roku 2016 bol vyhláseného za jedného z troch najlepších hráčov Švédska na Majstrovstvách sveta.-

### Medzinárodná štatistika

## Referencie

## Externé odkazy
* 
* 

Kategória:Švédski hokejisti
Kategória:Majstri sveta v ľadovom hokeji
Kategória:Účastníci MS v hokeji 2010
Kategória:Účastníci MS v hokeji 2013
Kategória:Švédski hokejoví brankári
Kategória:Brankári Vancouver Cancuks
Kategória:Brankári Florida Panthers
Kategória:Brankári Calgary Flames
Kategória:Brankári New Jersey Devils
Capability management

**Capability management** (v preklade: *manažment schopnosti, potenciálny manažment*), je manažment, ktorého úlohou je vyvážiť ekonomickú situáciu a postavenie podniku na trhu v zmysle pružného reagovania na súčasné operatívne požiadavky použitím súčasnej i budúcej kapacity, resp. vybavenia, pričom prioritnou snahou je dospieť k určitým strategickým cieľom spoločnosti, neodmysliteľne tiež s využitím schopností, nadania a talentu manažérov a celej personálnej sféry firmy. Zavádza inovácie a napomáha pri rozhodovaní a modelovaní podnikovej stratégie. Prioritne tento manažment je zodpovedný za budovanie a rozvíjanie kapacity za cieľom rozvoja a dosahovania požadovaných výsledkov.

Tento manažment je zameraný na vybudovanie a ďalšie rozvíjanie ľudského potenciálu. Využíva sa najmä na rýchle a bezpečné dodávanie projektov, návrhov a plánov kompetentným osobám. Docielia sa tak neobvyklé a pozoruhodné výsledky.

Nadanie (), schopnosť manažéra. Existuje mnoho definícií nadania. Bežne sa nadanie chápe ako súbor vlastností a schopností, ktoré manažérovi umožňujú podávať výnimočné výkony v niektorej oblasti činnosti.

## Externé odkazy
* http://www.capability.com.au/

Kategória:Manažment
Enkaustika

thumb|Fajjúmsky portrét
**Enkaustika** je maliarska technika, pri ktorej sa ako farbiace médium používa roztavený farebný vosk.
Nástrojom na maľovanie sú rozohriate kovové paličky, alebo špeciálne vyhrievané perá, prípadne tzv. enkaustické žehličky.

Metóda farbenia je známa už z čias 100 – 300 rokov p.Kr., tzv. fajjúmskych portrétov z Egypta. V staroveku sa používal včelí vosk zmiešaný s farebnými pigmentami a práškovým kovom. Roztavený vosk sa nanášal na pripravený drevený podklad. Dnes sa používajú syntetické farebné vosky, alebo podomácky zafarbené vosky pomocou práškového pigmentu. Vosk sa nanáša na papier, drevo, plátno a iné podklady. Nástrojom je hlavne enkaustické pero s elektrickou vyhrievacou špirálou, s meniteľnými nadstavcami. Iným spôsobom je predhrievanie vosku v mištičkách alebo priamo na vyhrievanej kovovej doske, ohrievanie teplovzdušnou pištoľou, maľovanie žehličkou a pod. Vytvorený obraz je stály a relatívne odolný.

Kategória:Technika maľby
Materiálový manažment

**Materiálový manažment** *(materiálové hospodárstvo, angl. materials management)* je manažment, resp. odbor logistiky, ktorý sa zaoberá hmotnými komponentmi zásobovacieho reťazca (materiálom). Zahŕňa všetky činnosti, ktoré súvisia s jeho obstaraním v požadovanej kvalite, kvantite, dopravením na správne miesto a v správny čas tak, aby bol zabezpečený plynulý priebeh podnikového transformačného procesu. Materiálový manažment riadi všetky druhy materiálov v organizácii, získavanie náhradných dielov a substitútov, kontrolu kvality nákupu, zoradenia dielov a štandardy spojené s objednávkou, dopravou a skladovaním uvedených dielov.

Materiálový manažment je neoddeliteľnou súčasťou celkového logistického procesu. Ovplyvňuje schopnosť podniku konkurovať, rovnako ovplyvňuje aj úroveň zisku, ktorý je podnik schopný dosiahnuť. Zlé rozhodnutia v oblasti materiálového manažmentu môžu mať za následok  horšiu efektivitu odberateľského cyklu. Jeho význam vzrastá, pretože musí reagovať na nové podmienky ekonomiky, ktorej určujúcim faktorom je trh.

Podporuje evidenciu a riadenie procesov zaoberajúcich sa vykonávaním logistických činností s prepojením na centrálny nákup, je prepojený s logistickým manažmentom, ktorý zahŕňa tieto činnosti:

* evidencia spracovania a expedícia vlastného tovaru a materiálu
* sledovanie a kontrola doručenia tovaru a materiálu
* prepojenie na centrálny nákup a ERP systémy

## Externé odkazy

* Štefko.R, Rákoš J. *Logistika a jej význam pre manažment podniku* https://web.archive.org/web/20091229083322/http://www.pulib.sk/elpub2/FM/Kotulic7/pdf_doc/stefko.pdf

Kategória:Manažment
Cody Hodgson

**Cody Hodgson** (* 18. február 1990, Toronto, Ontario, Kanada) je bývalý kanadský hokejový útočník, naposledy hráč tímu Milwaukee Admirals v AHL. Medzi rokmi 2010 - 2016 pôsobil v NHL v tímoch Vancouver Canucks, Buffalo Sabres a Nashville Predators, než kvôli chorobe predčasne ukončil kariéru ako 26-ročný. V januári 2024 sa vrátil k hokeju po takmer osemročnej prestávke, ale stihol nastúpiť len k trinástim súťažným zápasom, než sa mu vrátili symptómy choroby a bol nútený kariéru opätovne prerušiť.

## Klubový hokej
Cody Hodgson bol draftovaný v roku 2008 z celkového 10. miesta tímom Vancouver Canucks. V kanadskom mužstve odohral dve sezóny, než ho vedenie klubu v priebehu sezóny 2011/12 vymenilo do Buffala Sabres. V novom prostredí sa mu podarilo naplno etablovať do najlepšej hokejovej ligy sveta, sezóna 2013/14 bola dokonca jeho najúspešnejšou v kariére, v 72 zápasoch strelil 20 gólov a pridal 24 asistencií.

V ročníku 2015/16 prestúpil do Nashvillu Predators, ale v tom období ho už dobiehali zdravotné problémy, pre ktoré stratil miesto v NHL a na konci sezóny ohlásil koniec hokejovej kariéry.

V januári 2024 sa dohodol na skúšobnom kontrakte s Milwaukee Admirals, k hokeju sa vrátil po ôsmich rokoch. Odohral trinásť zápasov, v ktorých strelil šesť gólov a na ďalšie dva prihrával. V apríli 2024 oznámil, že definitívne vešia korčule na klinec.

### Klubová štatistika

## Reprezentačný hokej
Cody Hodgson reprezentoval Kanadu na majstrovstvách sveta hráčov do 18 rokov v roku 2008, ktoré sa konali v Kazani. Kanada tam získala zlatú medailu a Cody Hodgson bol najproduktívnejším hráčom turnaja  a zároveň mal zo všetkých hráčov aj najviac asistencií. Na prelome rokov 2008 a 2009 sa zúčastnil aj majstrovstiev sveta hráčov do 20 rokov v Ottawe, na ktorom tiež Kanada získala zlato a Cody bol opäť najproduktívnejším hráčom turnaja  a hráčom s najväčším počtom asistencií. Bol menovaný aj do All-star tímu turnaja.

Za seniorskú reprezentáciu Kanady štartoval na majstrovstvách sveta 2014, ktoré sa konali v Bielorusku. Na turnaji patril medzi najlepších hráčov krajiny javorového listu, v ôsmich zápasoch nasúkal šesť gólov a pridal dve asistencie.
### Reprezentačná štatistika

## Referencie


## Externé odkazy
* 

Kategória:Narodenia 18. februára
Kategória:Narodenia v 1990
Kategória:Kanadskí hokejoví útočníci
Kategória:Kanadskí hokejisti
Kategória:Osobnosti z Toronta

Kategória:Hokejisti draftovaní klubom Vancouver Canucks
Kategória:Hráči Vancouver Canucks
Kategória:Hráči Buffalo Sabres
Kategória:Hráči Nashville Predators
Kategória:Hráči Manitoba Moose
Kategória:Hráči Rochester Americans
Kategória:Hráči Milwaukee Admirals
Kategória:Účastníci MS v hokeji 2014
Diaľnica A952 (Nemecko)

**Diaľnica A952** () je 4,5 kilometra dlhá diaľnica v nemeckej spolkovej krajine Bavorsko. Smeruje z diaľničnej križovatky Starnberg po výjazd pri obci Percha. Tu sa diaľnica končí a cesta ďalej pokračuje ako spolková cesta číslo 2.

## Externé odkazy
* Priebeh trasy A952

952
Kategória:Doprava v Bavorsku
Diaľnica A864 (Nemecko)

**Diaľnica A864** () je 6 kilometrov dlhá nemecká diaľnica, ktorá je odbočkou z diaľnice A81 do mesta Donaueschingen.

## Externé odkazy
* Priebeh trasy A864

864
Kategória:Doprava v Bádensku-Württembersku